ISIGIDIMI SAMAXOSA, DECEMBER 1, 1885.

92

UKUCOLACOLA.

Amadabi ase Lusutu—Kuvakala ukuba kumadabi ka Ramanella no Lipoqo kufe ama 55 bebonke kulo macala omnbini, zaza inxwelera za 50. Ke kuvakala ukuba ngoku kusukuzana u Mama no Theko, kuba kuvakala ukuba u Theko uyakatazwa kunene ngu Mama ukumnna ewuhluta umhlaba wake, ze kuti bakusana ku i ndziya adle ngoku- gweba u Theko uokuba koniwe ngu Mama. Udewatumela nakwi Commissioner yakona ukuti ukuba ayimtinteli u Mama uya kumohlwaya ngohlobo angasakululibala kamsi- nyane u Mama lowo.

OZIPOSE KWENI.—Ati amapepa kuko indodana entsundu ezincamileyo, yazigibisela kwelo wuba lomhadi kutiwa yi Kimberley Mine. Kute kweli xa kuza kududunyiswa nge dynamite eminxunyeni, ekuti kuye into eninzi yaba- boneli. kwati kusenjalo tu indodana sel’izibelek’ emhlana inyawo. ilandelwa ngamagwanqa amabini, eselelele nge ncum ukuyisukela, yaya yatsiba kulo nkemfu yeliwa yaya kutsho eluqaqeni, kwati xa ibisaqengqeleka ukuba iye kutsho ezantsi kwelibomvu, yanqandwa ludini kwa lamawa. Wavuka umfomkulu, wanqola wenyuka, wakaulelwa ngabantu ababesebenza kulondawo, bambamba bamnyusa nge embile yentsimbi (le ibaleka ezingcingweni zentsimbi ituta umhlaba wedayimani) wasel’ ekaulelwa ngala madodana ebemsukela, wasiwa etolongweni. Kanti lomntu ede ancame ubomi nje kungenxa yokuba etuke idindala.

U Loliwe e Dayimani— Kute kwakubonakala emape- peni ukuba uloliwe selengena e ’ Kimberley, kwabonakala into eninzi yeli lizwe isongela ngeliti, namhla soke sibone liko nje ihashe lika Rulumente ukuba akukuya kufika nezididimakwe zamaxegokazi na, ezibantwana baya kulo mazwe. Sekusongelwa nangabangazanga baye kwelo ’zwe, kungasatetwa kona ngabaliqelileyo kade.

Ukuxotyelwana.—Amapepa axela ukuba ilizwe lase Lusutu limehlo lonke. Kutiwa kuyapiselwa kunene, kusizilwa amakaka, kulungiselwa imfazwe kanye. lzinto zakona zalata ibala elibi kanye.

Ukubanjwa kwe nzotsholo.—Ati amapepa, lamadoda ayezimisele ukuva kwelika Khame abanjwe ngamapolisa ase Molepolele. aze amelwa nge £500, aze ngelawo icala ati emnye azimele nge £250, ize kuti bengenayo bahlale inyanga ezintatu entolongweni besebenza nzima.

Ukugwetywa kuka Pelser.— U Rev. J. D. Don wase Qonce umoyisile u Pelser kwityala ab'emmangalele ngalo, kuba umfundisi lowo ufela inyaniso yokubuzela umfo owadutyulwa ngu Pelser lowo.

Ukupangwa kuka Strombom—Ati amapepa indoda egama lingu Strombom ekwe lama Ndebele iyawa fike etshise nqu tu izindlu, kwapangwa nempahla zake. Indle- ko itelekelelwa kwi £1,400 ne £1,500. Kokwesibini namhla epatwa ngolo hlobo. Kuvakala ukuba u Lobengula uyayilwela lonto yenziwe ngabantu bake.

Idabi lasema Mpondweni.— Ati amapepa kuko ukuliwa pakati ko Josiah Jenkins no Nota, kufe umpakati wamuye ku Jenkins, yayinxwelera yanye ku Nota Kuvakala ukuba uma Baca anxamile ukumneeda u Nota, asikuko nokunxama kwawo esalelwe zimantyi zalo mazwe. Kude kwaza kuba lolwe 10 ku November kusavakala izitonga zokuliwa ngase Rhode, Kutiwa imantyi zizinxekenxeke ukunqanda ezo zipekepeke zinxameleneyo, Imantyi engu Wm. Cumming, Esq., isinge entlanganweni yo Mzimvubu no Kunana, ukuya kunqanda ama Baca.

Ezocingo.—Lwalute ucingo lwe 11 ku November ama Mpondo abakupile abantu base Rhode emakaya, selefuna nokuwutshisa umzi lowo weso sikolo. Kuliwe ngase Mzimvubu, kufupi ne Lokeshoni ka Sixandu. Kuliwe nama Baca, kwafa abautu ngamacala omabini. Abantu base Rhode bawelela kowakwa Baca umhlaba. Ama Mpondo akeva nangendlebe, enengcwangu.

Imbangi yemfazwe,—Ati amapepa imbaugi yale mfazwe ipakati kwama pondo nama Baca ibangwe kubiwa kwe hashe ngama Mpondo.

Kuko amare okuba u Mqikela inqwelo uzidla kunene imali ye tola kulo ndlela ipakati ko Mtata ue Kokstadt.

Ukusongelwa kuka Masumpa.—Ipepa eliyi Star liti u Lotoli umsongele ukuba uya kumdla u Masumpa ukuba ko kwabuyo kwavakala enye into kweso sitili sake. Kanjalo kuvakele ukuba u Masumpa uyapuma ebukosini, ufuna umhlaba ongowake aya kuhlala kuwo ngezi mini asadla ubomi, esel’engumntu nje kodwa. Kuvakala ukuba zisapelile izipitipiti zase Lusutu.

Ukumbelwa kuka Tangobi.—Ati amapepa kuko indoda embelweyo ema Mpondweni ngomteto ka Mqikela. Le ndoda yileya iyeyona yabulala u Hope imantyi ka Mhlo- ntlo, ngoku ifa ngokusuke imanye amahlanza u Bryne u Mlungu okwelozwe, wapantsa ukufa ngalo manxeba.

Isipitipiti sakwa Nyauza.—Liti ipepa lakwa Adam Koko le 12 ka November, kuyawa buye kwaliwa ngama Baca nama Mpondo, yaza impi ka Notanza yawagxota ama Hlubi aye ngamadoda alikulu engaweso sikolo sase Rhode. U Notanza yinkosana yasema Mpondweni.

Isiyalo KU Mampondo.—Anga Amampondo, amaba- ndla ka Nyauza ka Ngqungqushe, ka Hlamba-ngobende angabeka izito angazoneli. Lento into iti ukuba ibonwa inqabile ikoncile ezinyanisweni, ilotywe ngokwe palanga, incungwe kube kufunwa ukuze inqakaqeke, iwe, ukuze zidungudele inyaniso zayo. Lalani pantsi mabandla ako- mkulu, bekani pantsi ezontonga, tetani nge milomo. Lu- ngisanani ngento nivane. ningapatelani ubukali. Sitetela ekubeni izinto zangoku aziqondakali. Onke amalungelo enu wameleni ngemilomo, ningazixaki ngokwenu.

Izwana ku Batembu.— Lalani pantsi ngezisu mabandla akowetu, musani ukubuduza, tungani inqu kungangeni nto. Musani ukuba zinto ngento njengoko sitshiloyo i Sigidimi senyanga edluleyo sayaleza sikumbuza nge Mbumba ya Manyama. Sibekisele kulo lopu-lopu w’alo mfuduka kutiwa yiyani kwa Qumbu ngu Folose. Lalani pantsi nina ningashukumi.

Ityala le Nqoma.—Kwipepa eliyi Cape Mercury sibona ukuba bekubambene n Zonke no Damon nge mazi ebomvu eyayinqonywe u Damon ngu Zonke. lnqoma le ema Xoseni ibiyinto enkulu eluncedo kubantu abapantsi. Baninzi abade baba zizityebi ngenxa yenqoma, kuba bambi bebenqonywa imigqeku yamagwece amatokazi, zimane zizalana zisanda ngolo hlobo, kanti mhlayimbi umninizo, nokuba ngu nyana wake, woti ukuba ngabantu abakolise- neyo aye njengokucela, asuke anikwe nanye mhlaumbi mbini kwezo nkomo.

Kanti ke kodwa ukuba abavananga kobizwa nenzala yezo nkomo, kuba isiko letu sonke tina bautsundu kukuba yonke into iyaxonywa ebaxeni osukuba uyinika omnye umntu, yahlala imelwe yimbuyiselo nokuba incinane, ebonisa ukuluvuma nokulukumbula uncedo awayelenzelwe umntu oko eb’esepantsi, kuba ebesiti ongayenziyo lonto ilupau lombulelo, umangalelwe ezinkundleni aze agwetywe kuba engu Bed’idlaba. U Damon siva ukuba ugwetyiwe noko amatole alo nkomo uwagwetyelwe, kodwa lona isiko liti makupume nenzala xa kungasaviwanayo.

Isicoto sase Winter Hoek.— Liti ipepa lase Tinara ke kwawa isicotokazi esikulu, esimtye anga ngamaqanda oranise, into ebete yaxobula nemiti. Into ebingeko ngu moya, kuba impahla ngeyigqibele ukufa zezo mbokotwe ukuba umoya wab’uko.

ISINTSOMPOTI kwakona.—Liti kwa elo pepa kute emva kwesitonga esikulu sendudumo kwavakala kuko isandi esikulu esizayo, sisitsho pantsi emhlabeni. Ite nkazana itile intsundu yabona kwindawo esuke yavuleka umsele ubungeko, kuqukuqela umsinga wamanzi, kwindawo emhlaba ub'ufude uyinkinqane efana netala lelitye ukuba lukuni Lenkazana iye kubiza u Mlungu wayo u Belingana (Mr. Belingan), oqinisa inyaniso zake naye ukuba londawo yayinje ngetala ukuba lukuni, okunye yayingena msele ngapambili.